CELEX: 22009D0060
Language: sl
Date: 2009-05-29 00:00:00
Title: Sklep Skupnega odbora EGP št. 60/2009 z dne 29. maja 2009 o spremembi Priloge II (Tehnični predpisi, standardi, preskušanje in certificiranje) k Sporazumu EGP

3.9.2009   
            
            
               SL
            
            
               Uradni list Evropske unije
            
            
               L 232/11
            
         
      SKLEP SKUPNEGA ODBORA EGP
   
   št. 60/2009
   z dne 29. maja 2009
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga II k Sporazumu je bila spremenjena s Sklepom Skupnega odbora EGP št. 27/2009 z dne 17. marca 2009 (1).
            
         
               (2)
            
            
               Uredbo Komisije (ES) št. 1881/2006 z dne 19. decembra 2006 o določitvi mejnih vrednosti nekaterih onesnaževal v živilih (2) je treba vključiti v Sporazum. Ustrezno je, da se Norveški in Islandiji dovoli ohranitev nižje mejne vrednosti za dioksin in dioksinom podobne poliklorirane bifenile (PCB) v olju morskih organizmov, kakor je določeno v njuni nacionalni zakonodaji, sprejeti zaradi javnega zdravja.
            
         
               (3)
            
            
               Uredbo Komisije (ES) št. 1126/2007 z dne 28. septembra 2007 o spremembi Uredbe (ES) št. 1881/2006 o določitvi mejnih vrednosti nekaterih onesnaževal v živilih glede toksinov iz rodu Fusarium v koruzi in koruznih proizvodih (3) je treba vključiti v Sporazum.
            
         
               (4)
            
            
               Uredbo Komisije (ES) št. 629/2008 z dne 2. julija 2008 o spremembi Uredbe Komisije (ES) št. 1881/2006 o določitvi mejnih vrednosti nekaterih onesnaževal v živilih (4) je treba vključiti v Sporazum.
            
         
               (5)
            
            
               Uredba (ES) št. 1881/2006 razveljavlja Uredbo Komisije (ES) št. 466/2001 (5), ki je vključena v Sporazum in jo je zato treba v okviru Sporazuma razveljaviti.
            
         
               (6)
            
            
               Ta sklep se ne uporablja za Lihtenštajn –
            
         SKLENIL:
   Člen 1
   Poglavje XII Priloge II k Sporazumu se spremeni:
   
               1.
            
            
               Besedilo točke 54zn (Uredba Komisije (ES) št. 466/2001) se črta.
            
         
               2.
            
            
               Za točko 54zzzy (Direktiva Komisije 2008/60/ES) se vstavi naslednje besedilo:
               
                           „54zzzz.
                        
                        
                           
                              32006 R 1881: Uredba Komisije (ES) št. 1881/2006 z dne 19. decembra 2006 (UL L 364, 20.12.2006, str. 5), kakor jo spreminjata:
                           
                                       —
                                    
                                    
                                       
                                          32007 R 1126: Uredba Komisije (ES) št. 1126/2007 z dne 28. septembra 2007 (UL L 255, 29.9.2007, str. 14),
                                    
                                 
                                       —
                                    
                                    
                                       
                                          32008 R 0629: Uredba Komisije (ES) št. 629/2008 z dne 2. julija 2008 (UL L 173, 3.7.2008, str. 6).
                                    
                                 V tem sporazumu veljajo določbe Uredbe z naslednjo prilagoditvijo:
                           V člen 1 se vstavi naslednje besedilo:
                           ‚Glede mejnih vrednosti dioksinov in dioksinom podobnih polikloriranih bifenilov (PCB) v olju morskih organizmov lahko Islandija in Norveška ohranita mejno vrednost za vsoto dioksinov, furanov in dioksinom podobnih polikloriranih bifenilov (PCB) (WHO-PCDD/F-PCB-TEQ) v vrednosti 5 pg/g maščobe.‘“
                        
                     
         Člen 2
   Besedila uredb (ES) št. 1881/2006, 1126/2007 in 629/2008 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
   Člen 3
   Ta sklep začne veljati dne 30. maja 2009 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (6).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 29. maja 2009
      
         
            Za Skupni odbor EGP
         
         
            Predsednik
         
         Alan SEATTER
         
      
   
   
      (1)  UL L 130, 28.5.2009, str. 19.
   
      (2)  UL L 364, 20.12.2006, str. 5.
   
      (3)  UL L 255, 29.9.2007, str. 14.
   
      (4)  UL L 173, 3.7.2008, str. 6.
   
      (5)  UL L 77, 16.3.2001, str. 1.
   
      (6)  Navedena ni nobena ustavna zahteva.